Diari Oficial de la Generalitat Valenciana


Sumari del DOGV 7956, del 12-01-2017 (2016/10608)

RESOLUCIÓ de 12 de desembre de 2016, de la Conselleria d'Hisenda i Model Econòmic, per la qual s'autoritza un ajust entre dotacions de línies, en l'annex de transferències i subvencions corrents, capítol 4, del programa 313.40, Diversitat funcional, de la Vicepresidència i Conselleria d'Igualtat i Polítiques Inclusives, per import de 66.837,12 euros. Expedient número 16.023/16-143.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10906


Data del document
:   12-12-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de desembre de 2016, de la Conselleria d'Hisenda i Model Econòmic, per la qual s'autoritza un ajust entre dotacions de línies, en l'annex de transferències i subvencions corrents, capítol 4, del programa 313.40, Diversitat funcional, de la Vicepresidència i Conselleria d'Igualtat i Polítiques Inclusives, per import de 66.837,12 euros. Expedient número 16.023/16-143. [2016/10617]  
L'annex de transferències i subvencions corrents del programa 313.40, Diversitat funcional, inclou la línia de subvenció de concurrència competitiva S7145, «Programes per a la promoció de l'autonomia personal», amb càrrec a la qual es concedeixen ajudes per al desenvolupament de programes i serveis dirigits a afavorir l'autonomia personal de les persones amb diversitat funcional, fomentant la convivència, la cooperació social així com la seua integració i inclusió social. Les dites subvencions es concedeixen d'acord amb les bases reguladores aprovades per l'Ordre 1/2016, de la Vicepresidència i Conselleria d'Igualtat i Polítiques Inclusives, i van ser convocades per Resolució de 10 de març de 2016, en haver sigut objecte de recursos de reposició que la Direcció General de Diversitat Funcional es proposa estimar, es requereix incrementar la seua dotació en 66.837,12 euros.  
Per a finançar aquest increment es proposa destinar disponibilitats de la línia S6738, «Serveis socials especialitzats per a persones amb discapacitat funcional», inclosa en el citat annex i en el mateix capítol i programa, també de concurrència competitiva i dirigida a organitzacions i entitats privades sense ànim de lucre titulars de centres d'atenció social que, una vegada ateses les sol·licituds i recursos presentats amb càrrec a aquesta, presenta un sobrant en la seua consignació.  
  
A aquest efecte, i en virtut del que disposen els articles 17 i 20 de la Llei 11/2015, de pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les següents modificacions en l'annex de transferències i subvencions corrents del programa 313.40, Diversitat funcional.  
  
  
1. Minorar la dotació de la línia de concurrència competitiva S6738, d'acord amb el detall següent:  
  
2. Incrementar la dotació de la línia de concurrència competitiva S7145 d'acord amb el següent detall:  
  
Codi Denominació Dotació inicial Modificació Dotació actual  
S7145 Programes per a la promoció de l'autonomia personal 2.760.000,00 66.837,12 2.826.837,12  
  
  
  
València, 12 de desembre de 2016.- El conseller d'Hisenda i Model Econòmic: Vicent Soler i Marco.